Komite Inisyativ Sid Pou Liberasyon (KISL) - Ligue Haïti
Accueil > National > Komite Inisyativ Sid Pou Liberasyon (KISL)
Komite Inisyativ Sid Pou Liberasyon (KISL)
mardi 6 décembre 2011, par KISL
Nou remèsye kanmarad ki voye atik sa pou nou.
Si travay sa te fèt depî lontan, jounen jodya, janklod pa tap tounen nan figi nou.
Se yon bèl egzanp ke Jeremi, Kazal dwe swiv.
Konpatriyòt nou yo 6 desanm 1929 / 6 desanm 2011 sa ki fè 82 lane depi militè meriken te masakre anviwon 25 ti peyizan epi blese plis pase 51 lòt, poutèt yo t ap batay kont move lavi ak taks militè meriken te mete sou pwodui yo. Se anba mitrayèt militè meriken yo te resevwa peyizan yo ki t ap defann dwa yo. Listwa peyi nou rapòte, merins yo osinon solda meriken yo ak sipò solda Ayisyen yo plis boujwa a kèk entèlektyèl nan okay krible peyizan ki te soti nan prèske tout komin nan sid la anba bal. Poutèt peyizan sa yo te leve kanpe kont twòp taks okipan yo te mete sou yon seri pwodwi tankou tafia, melas. Peyizan yo te leve kanpe tou kont move lavi.
Nou ka konstate depi kèk ane, pouvwa militè Henry Nanphy a ak enperyalis meriken te mete ansanm pou kraze moniman machatè a. Pou kontinye a rès moniman ki rete kanpe a, yo bare li ak yon ansèy piblisite. Tout sa antre nan konplo esplwatè yo pou efase memwa batay pèp la. Se pou tèt sa li enpòtan yon lòt fwa ankò pou sektè popilè a ranfòse li tout jan pou li pa kite batay memwa nan men eksplwatè yo, pou li antre nan won pou li rale batay memwa nan sans pa li pou avansman lit la. Komite Inisyativ Sid pou Liberasyon fè okipan yo ansanm ak tout restavèk Ayisyen k ap kore MINISTA yo konnen, batay la pap kanpe nan wout. Komite a mande moun Machatè yo, rete veyatif, pa kite konplotè yo divize nou.
1) Traka Fanm : Mie Lucienne Jn Michel
2) AJAC : Charles Jn Will
3) MODEMO : Guerda Roséus
4) JPO : Florence Etienne
5) Inyon Pou Lapè : Mariette Hérard
6) Jèn Militan Madan Konm : Thélusma Dunès
7) RPS : Jn Fricien Estimé
8) OTEADEK : ST Germin Jerry-Van